|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO UŽDARAJAI AKCINEI BENDROVEI „PLUNGĖS VANDENYS“ PADIDINANT JOS ĮSTATINĮ KAPITALĄ** |

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo22 straipsnio 2 dalies 3, 5 ir 7 punktais, Lietuvos Respublikos akcinių bendrovių įstatymo 16, 20, 21, 49 ir 50 straipsniais, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2016 m. vasario 18 d. nutarimu Nr. 149 „Dėl Lietuvos Respublikos Vyriausybės 2007 m. liepos 4 d. nutarimo Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ pakeitimo“, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 122.2 papunkčiu, įgyvendindama Lietuvos Respublikos geriamojo vandens tiekimo ir nuotekų tvarkymo įstatyme nustatytus reikalavimus, Plungės rajono savivaldybės taryba n u s p r e n d ž i a:

1. Perduoti uždarosios akcinės bendrovės „Plungės vandenys“ (kodas 169845485) nuosavybėn padidinant bendrovės įstatinį kapitalą jos ekonominiam savarankiškumui stiprinti, plėtoti visuomenei naudingą rajono infrastruktūrą (gerinti viešųjų paslaugų kokybę), užtikrinti veiksmingą Savivaldybės funkcijos atlikimą (vandens tiekimo ir nuotekų tvarkymo) Plungės rajono savivaldybei nuosavybės teise priklausantį ilgalaikį turtą:

1.1. Vandentiekio tinklus – vandentiekio bokštą, esančius Plungės r. sav., Žlibinų sen., Purvaičių k., unikalus daikto numeris 4400-5933-6053, pagrindinė naudojimo paskirtis – vandentiekio tinklų, baigtumo procentas – 100 %, statybos metai – 1986, tūris – 25 kub. m, pagrindinė daikto medžiaga – metalas. Turto rinkos vertė – 650 Eur (šeši šimtai penkiasdešimt eurų). Vertė apskaičiuota pagal MB „Bonada“ atliktą nekilnojamojo turto vertinimo ataskaitą Nr. BN-N22505;

1.2. Vandentiekio tinklus, esančius Plungės r. sav., Žlibinų sen., Purvaičių k., unikalus daikto numeris 4400-5945-6510, pagrindinė naudojimo paskirtis – vandentiekio tinklų, baigtumo procentas – 100 %, statybos metai – 1976, ilgis – 10,93 m, pagrindinė daikto medžiaga – plastikas. Turto rinkos vertė – 7 700 Eur (septyni tūkstančiai septyni šimtai eurų). Vertė apskaičiuota pagal MB „Bonada“ atliktą nekilnojamojo turto vertinimo ataskaitą Nr. BN-N22505.

2. Patvirtinti, kad uždarosios akcinės bendrovės „Plungės vandenys“ įstatinis kapitalas padidinamas nuo 7 200 643,36 Eur (septynių milijonų dviejų šimtų tūkstančių šešių šimtų keturiasdešimt trijų eurų ir 36 ct), akcijų skaičius – 248 641 (du šimtai keturiasdešimt aštuoni tūkstančiai šeši šimtai keturiasdešimt viena) iki 7 208 983,84 Eur (septynių milijonų dviejų šimtų aštuonių tūkstančių devynių šimtų aštuoniasdešimt trijų eurų ir 84 ct), papildomai išleidžiant 288 (du šimtus aštuoniasdešimt aštuonias paprastąsias vardines 28,96 Eur (dvidešimt aštuonių eurų ir 96 ct) nominalios vertės akcijas (9,52 Eur (devyni eurai 52 ct) lieka akcijų prieduose). Po įstatinio kapitalo didinimo paprastųjų vardinių akcijų skaičius – 248 929 (du šimtai keturiasdešimt aštuoni tūkstančiai devyni šimtai dvidešimt devynios), kurios nuosavybės teise priklausys Plungės rajono savivaldybei. Įstatinis bendrovės kapitalas didinamas turtiniu (nepiniginiu) įnašu, perduodant akcininkui – Plungės rajono savivaldybei – nuosavybės teise priklausantį ilgalaikį turtą, nurodytą sprendimo 1 punkte.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją, pasirašyti:

3.1. šio sprendimo 1 punkte nurodyto turto perdavimo ir priėmimo aktą;

3.2. akcijų sutartį su uždarąja akcine bendrove „Plungės vandenys“ sprendimo 1 punkte nurodyto perduodamo turto, 8 350 Eur (aštuonių tūkstančių trijų šimtų penkiasdešimt eurų) vertės, išleidžiant 288 (du šimtus aštuoniasdešimt aštuonias) paprastąsias vardines 28,96 Eur (dvidešimt aštuonių eurų ir 96 ct) nominalios vertės akcijas.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Lina Miknienė

**TURTOSKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO UŽDARAJAI AKCINEI BENDROVEI „PLUNGĖS VANDENYS“, PADIDINANT JOS ĮSTATINĮ KAPITALĄ“**

2023 m. spalio 9 d.

Plungė

1. **Parengto sprendimo projekto tikslai, uždaviniai.**

Plungės apylinkės teismas 2022 m. vasario 27 d. sprendimu Nr. e2YT-413-669/2022 perdavė Plungės rajono savivaldybei nuosavybės teise 1.1–1.2 papunkčiuose nurodytus inžinerinius statinius. Kadangi UAB „Plungės vandenys“ teikia vandens tiekimo, nuotekų tvarkymo paslaugas vartotojams, šie inžineriniai tinklai pagerins atliekamų paslaugų kokybę, todėl reikia perduoti minimą ilgalaikį turtą UAB „Plungės vandenys“. Vadovautasi Sprendimo investuoti valstybės ir savivaldybių turtą priėmimo tvarkos aprašo, patvirtinto LR Vyriausybės 2007 m. liepos 4 d. nutarimu Nr. 758, 9.3 papunkčiu, prieš rengiant šį sprendimo projektą buvo atliktas turto įvertinimas pagal Turto ir verslo vertinimo pagrindų įstatymą (MB „Bonada“ atliko nekilnojamojo turto vertinimą). Nekilnojamojo turto vertinimo ataskaitos buvo išsiųstos Audito, apskaitos, turto vertinimo ir nemokumo valdymo tarnybai prie Lietuvos Respublikos finansų ministerijos ir yra publikuojamos jos interneto svetainėje, kaip numato LR Vyriausybės nutarimas „Dėl LR Vyriausybės 2007 m. liepos 4 d. nutarimo Nr. 758 „Dėl Sprendimoinvestuoti valstybės ir savivaldybių turtą priėmimo tvarkos aprašo patvirtinimo“ pakeitimo“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą turtas bus perduotas Plungės UAB „Plungės vandenys“. Šis ilgalaikis turtas bus naudojamas vandeniui tiekti (geros kokybės geriamuoju vandeniu aprūpinami vartotojai), taip pat bus užtikrintas veiksmingesnis geriamojo vandens tiekimo funkcijos įgyvendinimas; gyventojai ir kiti fiziniai bei juridiniai asmenys bus efektyviau aprūpinami geriamuoju vandeniu, toliau kuriama ir plėtojama inžinerinių tinklų infrastruktūra, siekiant kuo racionaliau naudoti ir atnaujinti turtą, užtikrinti kuo geresnę teikiamos viešosios paslaugos kokybę bei prieinamumą vartotojams.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Turto skyriaus organizuota turto vertinimo ataskaita.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės tarybos sprendimas bus išsiųstas UAB „Plungės vandenys“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.)

Savivaldybės mero potvarkis „Dėl Plungės rajono savivaldybės investuojamo ir perduodamo UAB „Plungės vandenys“ ilgalaikio turto ekonominio ir socialinio pagrindimo patvirtinimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Pagerės vandens tiekimo, nuotekų tvarkymo paslaugų kokybė* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė