PAUKŠTAKIŲ SENIŪNIJA

Paukštakių seniūnijai 2023 m. Savivaldybės biudžeto plane lėšų numatyta 38,7 tūkst. Eur. Iki rugsėjo mėn. panaudota 70 proc. lėšų, likusių lėšų pakaks administracinėms išlaidoms padengti. Planuojant lėšų poreikį 2024 m. turime įsivertinti seniūnijos administracinių patalpų perkėlimo į buvusio Grumblių pradinio ugdymo skyriaus pastatą remonto darbų išlaidas, kurių preliminari suma 150 tūkst. Eur.

Gerinant gatvių apšvietimą ir taupant elektros energiją, planavome Grumblių k. Liepų, Rožių ir Kaštonų gatvėse natrio lempų šviestuvus pakeisti LED šviestuvais, įrengti gatvės apšvietimo apskaitos įrenginį Pušyno g., Šlečkų kaime, tačiau šiems darbams lėšų nepakako.

Kasmet už Kelių priežiūros ir plėtros programos lėšas prižiūrimi ir remontuojami seniūnijos vietinės reikšmės keliai. Per 2023 metus iš minėtos Programos skirta 33,0 tūkst. Eur. Dėl užsitęsusios sutarties pasirašymo procedūros ir nepalankių oro sąlygų dar neįsisavinome 14,2 tūkst. eurų, skirtų kelių remontui ir žvyravimui. Kelių priežiūrai skiriamos lėšos nežymiai padidėjo, tačiau, pakilus paslaugų kainoms, lėšų nepakako planuotiems, Grumblių gyvenvietės Kaštonų bei Pievų gatvių 300 m, asfalto dangos atnaujinimo darbams atlikti.

Iš Savivaldybės biudžeto sniego valymui buvo skirta 14,9 tūkst. Eur., iš kurių sniego valymui ir dulkėtumo mažinimui panaudota 10,0 tūkst. Eur., Sniego valymui lėšų turime 4,9 tūkst. Eur. ir jeigu žiemos pradžia bus snieginga, turimų lėšų gali nepakakti.

Paukštakių seniūnas Aurimas Vasiliauskas