**Informacija kaimo reikalų komitetui**

**apie planuojamą biudžeto poreikį 2024m.**

**(be mokos fondo)**

**ALSĖDŽIŲ seniūnija**

2023 m. spalio 10 d.

Alsėdžiai

Vadovaujantis komiteto darbo planu ir nustatytais terminais teikiame informaciją apie rengiamą seniūnijos 2024 metų biudžeto poreikį. Kadangi nebuvo nustatyta informacijos pateikimo forma, teikiame ją savo nuožiūra. Kad neapkrautume komiteto narių pildomomis biudžeto poreikio formomis, pradžioje išskiriame keletą svarbesnių punktų, kurie reikalauja didesnių papildomų investicijų, o žemiau pateikiame koncentruotą informaciją bei palyginimą su 2023 metų teiktu biudžeto poreikiu, skirtais asignavimais bei paaiškinimais.

* 2024 metų pavasarį baigiasi visų kaimiškųjų seniūnijų turimų automobilių nuomos terminas. Bus reikalinga sudaryti naujas nuomos sutartis, kurių kaina tikėtina bus didesnė preliminariai 200 Eur./mėn. Todėl poreikis planuojamas 2,5 tūkst. didesnis prie jau kasmet planuojamų išlaidų transportui. Dar kitais 2025 metais būtų tikslinga planuoti lėšas antro automobilio, kuriuo naudojasi darbininkai įsigijimui, nes dabartinis automobilis 2007 metų gamybos.
* Didesnis sezoninių darbininkų poreikis. 2023 metais 11,8 tūkst. iš skirto seniūnijos biudžeto buvo iškelta sezoninių darbuotojų atlyginimams. Už tą sumą buvo įdarbinti tik 2 darbuotojai 6,3 mėn. laikotarpiui. Prašoma papildomai 10,0 tūkst. Eur., Kad būtų galima įdarbinti papildomai dar pora žmonių kokiems 5-iems mėnesiams.
* Gatvių apšvietimo remontui ir plėtrai - Žaliosios gatvės apšvietimui renovuoti – 66,0 tūkst. Eur. Alsėdžių seniūnija nėra patekusi į kaimiškų gyvenviečių gatvių apšvietimo renovacijos etapą. Yra parengtas projektas, gatvės apšvietimo renovacijai reikėtų apie 66,0 tūkst. Eur (2021 metų kainų skaičiavimas).
* Vietinės reikšmės kelių ir gatvių priežiūrai ir remontui – 5,2 tūkst. Eur. Iš KPP programos 2023 m. buvo skirta 25,8 tūkst. Šiais metais, per kaimo reikalų komiteto pirmininko bendrą pasitarimą su seniūnais buvo minima, kad kiekvienais metais siekti, kad prie skiriamų KPP lėšų iš biudžeto būtų skiriama po 20 % vietinės reikšmės kelių priežiūrai (be skiriamų lėšų sniego valymui). Kas sutarytų 5,2 tūkst. Būtina ieškoti būdų ir lėšų, kaip ir atskira eilute skirti lėšų šaligatvių remontui.
* Žaidimų aikštelių patikrai ir remontui – 2,0 tūkst. Eur. Esamų vaikų žaidimų aikštelių patikrai preliminariai reikalinga 600 Eur. Tos aikštelės yra įrengtos bendruomenių lėšomis. Jos bus perduodamos į savivaldybės/seniūnijos turto balansą. Būtina joms atlikti patikrą ir remontuoti pagal gautas rekomendacijas.
* Alsėdžių kapinių aptvėrimui – Alsėdžių kapinių bendras plotas – 5,5980 ha. Išorinių kraštinių perimetro ilgis - apie 1000 m. dalis perimetro yra aptverta – apie 250 m. Kitoje dalyje aptvėrimo nėra. Pastaraisiais metais daug piliečių nusiskundimų, kad kapinės neaptvertos ir jose laukiniai žvėrys: lapės, stirnos, barsukai pridaro nuotolių, nugraužia augalus, gėles. Lėšų poreikis nėra aiškus, sąmatos nėra. Būtina parengti darbų sąmatą. Būtina šį klausimą spręsti artimiausiu laiku.

|  |  |  |  |  |  |
| --- | --- | --- | --- | --- | --- |
| **šlaidų kategorija** | **Buvo pateiktas biudžeto poreikis 2023 m.**  **(tūkst. Eur.)** | **Skirti**  **asignavimai tvirtinant biudžetą**  **2023**  **(tūkst. Eur.)** | **Skirta papildomai pagal atskirus prašymus**  **(tūkst. Eur.)** | **Planuojamas biudžeto**  **poreikis**  **2024 m.**  **(tūkst. Eur.)** | **Pastabos,**  **paaiškinimai** |
| ***Valdymas*:** |  |  |  |  |  |
| Išlaidos komunalinėms reikmėms | 13,7 | 12,1 | - | 15,0 | Poreikis kol kas preliminarus, nes dar trūksta kai kurių duomenų. |
| Transportas | 11,6 | 9,9 | - | 14,1 | Išlaidos dviejų automobilių ir priekabėlės išlaikymui: kuro, remonto, draudimo, nuomos, sekimo įrangos, tepalų ir panšios išlaidos.  **Pastaba ir poreikis: Išlaidos bus reikalingos ir planuojamos didesnės, nes 2024 metų pavasarį baigiasi turimų automobilių nuomos terminas. Bus reikalinga sudaryti naujas nuomos sutartis, kurių kaina tikėtina bus didesnė preliminariai 200 Eur./mėn. Todėl poreikis planuojamas 2,5 tūkst. didesnis.**  **Dar kitais 2025 metais būtų tikslinga planuoti lėšas antro automobilio, kuriuo naudojasi darbininkai įsigijimui, nes dabartinis automobilis 2007 metų gamybos, jo remontui kas metais vis didės išlaidos, todėl būtų netikslinga remontui skirti didesnes pinigų sumas.** |
| Ryšiai | 0,2 | 0,2 | - | 0,2 |  |
| Kitos savarankiškos f-jos: prekės, paslaugos, kvalifikacija, komandiruotės ir t.t. | 16,1 | 9,5 | - | 20,0 | Išlaidos didės, nes dabartiniu metu sudarinėjamos pastato (Telšių g.3, Alsėdžių mstl., kur savo veiklą vykdo seniūnija, kultūros centras) įvairios priežiūros sutartys: stebėjimo ir reagavimo, pastato techninės priežiūros, liftų priežiūros ir patikros, ir pan., be jau sudarytų ir turimų sutarčių: šildymo ir vėdinimo sistemos priežiūros, elektros įrenginių priežiūros, priešgaisrinės ir saugos signalizacijos priežiūros. Pagal tarybos sprendimą seniūnija apmoka visas pastato ūkines išlaidas, kultūros centrui išlaidos komunaliniams ir ūkiniams reikalams neskiriamos.  **Dar reikalinga įrengti stebėjimo kameras, kurių įrengimas kainuotų apie 4,0 tūkst. eurų.** |
| ***Viso valdymas*** | ***41,60*** | ***31,7*** | ***-*** | ***49,3*** |  |
| ***Komunalinis ūkis*:** |  |  |  |  |  |
| Išlaidos komunalinėms reikmėms | 6,00 | 5,0 | - | 7,0 | Planuojama suma didesnė, nes siekiama, kad gatvių apšvietimo laikas būtų ilgesnis, nei pastaraisiais metais. |
| Gyvenamųjų vietovių viešo ūkio išlaidos | 17,4 | 14,3  -11,8 iškelta sezoninių darbininkų atlyginimams, liko 2,5 | - | 24,00 | 2023 metais, iš šio straipsnio prekėms (atsarginėms dalims, įrankių/įrenginių remontui, kurui, tepalams) buvo palikta 2,5 tūkst., o 11,8 tūkst. buvo iškelta sezoninių darbuotojų atlyginimams. Už tą sumą buvo įdarbinti tik 2 darbuotojai 6,3 mėn. laikotarpiui.  **Poreikis sezoniniams darbininkams yra didesnis, nes su turimais darbininkais negalėjome atlikti visų numatytų funkcijų. Praktiškai buvo gerai tvarkomas tik miestelis ir turimos viešosios erdvės, o pakelių šienavimas buvo atliktas tik prioritetinėse vietose, kitur liko nešienautos.** **Dar viena negera situacija dėl mažo finansavimo yra ta, kad sezoninius darbininkus galime turėti tik šešis su trupučiu mėnesius, o kitu laiku jų nėra. Darbo jėgos trūksta ir žiemos laikotarpiu, kai reikalinga nukasti sniegą nuo šaligatvių, barstyti dėl slidumo. Todėl būtina planuoti didesnes išlaidas sezoniniams darbininkams, arba ieškoti būdų turėti daugiau etatinių darbininkų. Dar būtina įvertinti tą faktą, kad minimalus darbo užmokestis didėja, tad ir lėšų tam reikalui būtina planuoti daugiau.** |
| Kitos savarankiškos f-jos: prekės, paslaugos ir t.t. | 61,6 | 9,2 | 2,7 (II ketv. pastato sienos remontui);  36,4 (IV ketv. šaligatvio remontui) | 134,80 | Planuojama ir prašoma daugiau papildomai lėšų skirti:   1. **Gatvių apšvietimo remontui ir plėtrai** - **Žaliosios gatvės apšvietimui renovuoti – 66,0 tūkst.** Eur. Alsėdžių seniūnija nėra patekusi į kaimiškų gyvenviečių gatvių apšvietimo renovacijos etapą. Seniūnija turi parengusi Plungės rajono Alsėdžių seniūnijos Alsėdžių miestelio Sruojos, Žaliosios, Pušyno gatvių su atšakomis, Telšių gatvės atšakų apšvietimo įrengimo techninį darbo projektą. Viso projekto sąmatinė vertė (2021 metų kainų skaičiavimas) – 295,911 tūkst. Eur. Būtų gerai renovuoti Žaliosios apšvietimą. ESO pateiktuose projektuose nurodoma, kad 2024 metais planuojami Žaliosios gatvės kabeliavimo darbai. Šiais metais planuojama baigti sutvarkyti Žaliosios gatvės šaligatvį, o jei pavyktų kitais sutvarkyti apšvietimą, būtų nors viena gatvė neblogai aptvarkyta. Gatvės apšvietimo renovacijai reikėtų apie 66,0 tūkst. Eur (2021 metų kainų skaičiavimas). 2. **Vietinės reikšmės kelių ir gatvių priežiūrai ir remontui** – **5,2 tūkst. Eur**. Iš KPP programos 2023 m. buvo skirta 25,8 tūkst. Šiais metais, per kaimo reikalų komiteto pirmininko bendrą pasitarimą su seniūnais buvo minima, kad kiekvienais metais siekti, kad prie skiriamų KPP lėšų iš biudžeto būtų skiriama po 20 % vietinės reikšmės kelių priežiūrai (be skiriamų lėšų sniego valymui). Kas sutarytų 5,2 tūkst. Būtina ieškoti būdų ir lėšų, kaip ir atskira eilute skirti lėšų šaligatvių remontui. 3. **Žaidimų aikštelių patikrai ir remontui** – **2,0 tūkst. Eur**. Esamų vaikų žaidimų aikštelių patikrai preliminariai reikalinga 600 Eur. Tos aikštelės yra įrengtos bendruomenių lėšomis. Jos bus perduodamos į savivaldybės/seniūnijos turto balansą. Būtina joms atlikti patikrą ir remontuoti pagal rekomendacijas 4. **Alsėdžių kapinių aptvėrimui** – Alsėdžių kapinių bendras plotas – 5,5980 ha. Išorinių kraštinių perimetro ilgis - apie 1000 m. dalis perimetro yra aptverta – apie 250 m. Kitoje dalyje aptvėrimo nėra. Pastaraisiais metais daug piliečių nusiskundimų, kad kapinės neaptvertos ir jose laukiniai žvėrys: lapės, stirnos, barsukai pridaro nuotolių, nugraužia augalus, gėles. Reikalingas kapinių aptvėrimas segmentine tvora. Lėšų poreikis nežinomas, sąmatos nėra. Būtina parengti darbų sąmatą. |
| ***Viso komunalinis ūkis:*** | ***85,00*** | ***28,5 – 11,8*** *sezoninių darbininų atlgyninimams****, liko***  ***16,7*** | ***39,1*** | ***165,80*** |  |
| ***IŠ VISO:*** | ***126,60*** | ***60,2 – 11,8*** *sezoninių darbininų atlgyninimams****, liko***  ***48,4*** | ***39,1*** | ***215,10*** |  |

Informaciją pateikė Alsėdžių seniūnė *Danutė Repšienė*