**PLUNGĖS RAJONO SAVIVALDYBĖS ADMINISTRACIJOS BABRUNGO SENIŪNIJA**

**BABRUNGO SENIŪNIJOS BIUDŽETO POREIKIS 2024 METAMS**

2023-10-11

**SENIŪNIJOS**  **VYKDYTA ŪKINĖ VEIKLA IR PASIEKTI REZULTATAI**

Seniūnijoje yra 20 kaimų, juose šiuo metu gyveno 2 416 gyventojai, tai yra 25 asmenimis daugiau negu pernai. Gyventojų skaičius seniūnijoje turi tendencija augti. Seniūnija priemiestinė, todėl auga nauji gyvenamųjų namų kvartalai.

Viena iš seniūnijos funkcijų - organizuoti seniūnijai priklausančių visuomenės poreikiams skirtų ir rekreacinių teritorijų priežiūrą. Bendras seniūnijai privalomų tvarkyti teritorijų plotas – 24,7 ha. Nuolat tvarkomos rekreacinės teritorijos prie Glaudžių užtvankos, Babrungo gyvenvietės skveras, Didvyčių kaimo rekreacinės paskirties slėnis, Žvirblaičių rekultivuoto karjero teritoriją, sklypus prie Savivaldybei priklausančių pastatų, kertami pakelių krūmai Didvyčių, Babrungo, Babrungėnų, Truikių ir Pakerų kaimuose. Sezoniniai darbininkai nuolat prižiūri 15 neveikiančių kapinaičių, 10 istorinių paminklų teritorijų. Šie žmonės valo jas nuo nereikalingų krūmų, šienauja, grėbia lapus, prižiūri pastatytų kryžių aplinką.

Seniūnijai priklauso 124,228 km vietinės reikšmės kelių. Keliams prižiūrėti Babrungo seniūnijai 2023 metais skirta 48,100 tūkst. Eurų, (1,079 tūkst. Eurų mažiau nei 2022 metais). Sniego valymui iš savivaldybės papildomai buvo dar skirta 10,554 tūkst. Eurų. Žvyrkelių profiliavimas autogreideriu per vasarą buvo vykdomas pagal poreikį. Iš viso greideriavimui šiais metais skirta 3, 17 tūkst. eurų. Gatvių su žvyro danga paprastajam remontui ir priežiūrai skirta 44,927 tūkst. Eur. Didelę dalį kelių priežiūrai skirtų pinigų tenka skirti kelių su žvyro danga melioracijos įrenginių po keliais, remontui, perlaidų tvarkymui. Šiais metais išpjovėme Pušyno g. ir Tilto, Kaspariškės k., Tvenkinio gatvės Glaudžių bei Jovaišiškės kaimuose pakelių griovius. Pakeista perlaida M.Oginskio g. Jovaišiškės k., įrengta naujos perlaidos Tvenkinio, Pušyno gatvėse. Iš savivaldybės skirtų seniūnijai asignavimo lėšų Babrungo gyvenvietėje Parko skersgatvio važiuojamojoje dalyje sutvarkėme atsivėrusią įgriuvą. Pakeitėme 800 cm diametro perlaidą. Sutvarkėme Laukų gatvės lietaus nuotekų surinkimo avarinės būklės sistemą. Šiuo metu atnaujiname Laukų gatvės Babrungo kaime griovius. 2 kartus per vasaros sezoną šienaujamos vietinės reikšmės kelių pakelės.

Atnaujiname Babrungo gyvenvietės dviejų gatvių , Glaudžių gyvenvietės visą gatvių apšvietimą, pakeisdami senas natrio lempas į ekonomiškas LED lempas.

SENIŪNIJOS PAPILDOMŲ ASIGNAVIMŲ POREIKIS 2024 METAMS

1. Babrungo gyvenvietėje būtų didelis poreikis išasfaltuoti Šlaito g. (200m ilgio) ir Pušelės g. (500 m). Šlaito žvyruota gatvė yra tankiai apgyvendinta ir yra įsiterpusi tarp jau asfaltuotų gatvių, o Pušelės gatvė, tarp dviejų magistralinių kelių Mažeikiai –Tauragė ir ašinės miesto Dariaus ir Girėno gatvės tęsinio Žemaitijos gatve, yra tankiai apgyvendinta ir labai judri.

Didvyčių gyvenvietėje Šermukšnių gatvės (300 m) asfaltas baigia ištrupėti , todėl, kol nesugadinti gatvės pagrindai, būtų poreikis gatvę ištisai perasfaltuoti. Ištisinio asfalto perklojimo reikėtų ir Dvaro gatvei Glaudžių kaime. Gatvė tapo blogos būklės po vandentiekio ir nuotekų tinklo magistralės klojimo darbų , vykdytų prieš penkerius metus.

2. Babrungo seniūnijoje trys tiltai yra pavojingai apirę, reikia sprendimo dėl tolimesnės jų eksploatacijos. Vienas iš jų Motokroso gatvėje Pauošnių kaime, gatvė vienintelė, kuria galima pasiekti motokroso trasą (vyksta respublikinės reikšmės renginiai). Kitas Lakštingalų gatvėje esanti tiltas yra medinis, (paskutinį kartą tiltą suremontavo fizinis asmuo savo lėšomis). Kelias vienintelis, kuriuo galima pasiekti gyvenamą sodybą. Trečias tiltas Aviečių gatvėje, Babrungėnų kaime. Tiltas – betoninė plokštė, matosi atvira armatūra. Visi šie tiltai galimai avarinės būklės.

3. Seniūnijos problema yra Glaudžių gyvenvietėje esantis autobusų sustojimas. Nors sustojimas yra, jis galutinis (autobusai apsisuka ir grįžta), tačiau stotelės neturime. Maršrutinio autobuso laukiantiems glaudiškiams lyjant ar sningant tenka stovėti be jokios priedangos. Rengiant savivaldybės biudžeto projektą, dėl lėšų autobusų stotelės statybai buvo kreiptasi į savivaldybę, bet finansavimo negavome. Stotelės įrengimui reikėtų apie 6 000 Eurų.

4. Šiais metais, įgyvendinus gatvių apšvietimo rekonstrukcijos projektą Babrungo kaime, gatvių apšvietimo problema Babrungo gyvenvietėje iš dalies būtų išspręsta. Liko neišspręstas Truikių kaimo Žemaitijos gatvės dalies apšvietimas. Kitais metais Kelių direkcijai pradėjus įgyvendinti per Babrungo seniūnijos Babrungo gyvenvietę besitęsiančios Žemaitijos gatvės rekonstrukcija, be apšvietimo liks dalis Žemaitijos gatvės. Šios gatvės dalies apšvietimas (apie 200 metrų ilgio) nepatenka į gatvės rekonstrukcijos projektą. Žemaitijos gatvės dalies, tarp Nr.32 ir 42 gyvenamų namų, apšvietimo projektas, spinta, 5 atramos su kabeliu reikalautų apie 25,00 tukst. Eurų.

5. Seniūnijos pareiga prižiūrėti viešas erdves, piliakalnius, senkapius, gėlynus, rekreacines teritorijas, pakeles ir dar daugybę kitų darbų . Tiems darbams turime vieną nuolatinį ir du sezoninius darbininkus. Darbininkus, galinčius ir gebančius saugiai, tvarkingai eksploatuoti seniūnijos turimą techninį inventorių, dirbti su technika, pareigingus ir kvalifikuotus, sezoniniams darbams labai sudėtinga rasti. Manytume, kad problema būtų lengviau sprendžiama atsiradus galimybei visus tris darbininkus priimti nuolatiniam darbui seniūnijoje. Dviejų darbininkų minimaliam darbo užmokesčiui vieneriems metams arba 24 mėnesiams reikėtų apie 26,4 tūkst. Eurų.

6. Bendruomenėms perdavus žaidimų aikšteles į seniūnijų balansų, atsirastų poreikis atlikti aikštelių patikras. Babrungo seniūnijos teritorijoje turime tris vaikų žaidimo ir sporto aikšteles. Patikroms atlikti reikėtų apie 0, 6 tūkst. Eurų.

7. 2024 metų pavasarį baigiasi seniūnijų naudojamų automobilių nuomos sutartys. Sudarant naujas automobilių nuomos sutartis planuojamas didesnis nuomos mokestis , kuris numatomas 200 eurų didesnis nei dabartinis. Metų nuomai reikės apie 6200 Eurų.

8. Babrungo seniūnija turi poreikį įsigyti traktorių su sniego valytuvu, žoliapjove, krautuvu , priekaba. Esame viena didžiausių, priemiestinė seniūnija., tai įpareigoja kad visi kelių, viešųjų teritorijų priežiūros darbai būtų atliekami kokybiškai ir savalaikiai. Tikėtina, kad tai galėtų būti įgyvendinta už ~ 50 tūkst. Eurų

Babrungo seniūnijos papildomų asignavimo lėšų poreikis 2024 metams - 122,2 tūkst. Eurų

PRIDEDAMA: Babrungo seniūnijos biudžeto poreikis 2024 metais , lentelė.

Babrungo seniūnė Rūta Jonušienė

Babrungo seniūnijos 2024 metų biudžeto papildomų asignavimų poreikis

|  |  |  |  |  |
| --- | --- | --- | --- | --- |
| Eil. | Išlaidų pavadinimas | Asignavimai 2023 metais, tūkst. Eurų | Asignavimų planas 2024 metams,  tūkst. Eurų | Pastabos |
| 1. | Dengta stotelė Glaudžių kaime. | - | 6, 00 |  |
| 2. | Truikių kaimo Žemaitijos gatvės tarp Nr.32-42 apšvietimo projektas ir įrengimas | - | 25,00 |  |
| 3. | Dviejų darbininkų pareigybių darbo užmokestis 1 metams | 13,6 | 26,4 | Įvertinus minimalios algos pakėlimą 2024 sausio 1 d. |
| 4. | Vaikų žaidimo ir sporto aikštelių patikra (trys aikštelės) | - | 0,6 |  |
| 5. | Seniūnijos automobilių nuoma | 4,7 | 6,2 | 2024 metų gegužės mėnesį baigiasi sutartis |
| 6. | Paslauga viešųjų erdvių ir pakelių šienavimui | 6,0 | 8,0 | Kyla dizelino kainos, brangsta paslauga |
| 7. | Traktorius su padargais |  | 50,00 |  |
|  |  |  |  |  |
|  | Papildomų asignavimų poreikis iš viso: |  | 122,2 |  |

Babrungo seniūnė Rūta Jonušienė