**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLOTŲ, SIŪLOMŲ ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ**

2023 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos žemės reformos įstatymo 13 straipsnio 2 punktu, Plungės rajono savivaldybės taryba n u s p r e n d ž i a:

Siūlyti Nacionalinės žemės tarnybos prie Aplinkos ministerijos Plungės ir Rietavo skyriui pripažinti būtinais visuomenės poreikiams ir įtraukti į neprivatizuojamų žemės sklypų sąrašą:

1. 0,5352 ha ploto žemės sklypą (kadastrinis Nr. 6834/0002:327), esantį Plungės rajono savivaldybėje, Nausodžio seniūnijoje, Mažiavų kaime, reikalingą visuomenės reikmėms – energetikos objektams ir jų technologiniams priklausiniams statyti.

2. 2,7614 ha ploto žemės sklypą (kadastrinis Nr. 6830/0004:61), esantį Plungės rajono savivaldybėje, Žlibinų seniūnijoje, Marcių kaime, reikalingą visuomenės reikmėms – energetikos objektams ir jų technologiniams priklausiniams statyti (sklypų schema – sprendimo priede).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Architektūros ir teritorijų planavimo skyriaus vedėjas Tomas Jocys

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Projektą rengė Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLOTŲ, SIŪLOMŲ ĮRAŠYTI Į NEPRIVATIZUOJAMŲ ŽEMĖS SKLYPŲ SĄRAŠĄ“** |
| 2023 m. spalio 9 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka įrašyti į neprivatizuojamų žemės sklypų sąrašą 0,5352 ha ploto žemės sklypą (kadastrinis Nr. 6834/0002:327), esantį Plungės rajono savivaldybėje, Nausodžio sen., Mažiavų kaime ir 2,7614 ha ploto žemės sklypą (kadastrinis Nr. 6830/0004:61), esantį Plungės rajono savivaldybėje, Žlibinų sen., Marcių kaime. Pagal „2021–2030 metų plėtros programos valdytojos Lietuvos Respublikos energetikos ministerijos energetikos plėtros programos pažangos priemonės Nr. 03-001-06-03-02 „Didinti atsinaujinančių energijos išteklių dalį, užtikrinant atsinaujinančių išteklių integraciją į elektros tinklus“ veiklos „Gamintojų investicijos į naujų atsinaujinančius energijos išteklius naudojančių elektros energijos gamybos pajėgumų sukūrimą“ poveiklės „Investicinė parama vėjo elektrinėms sausumoje“ projektų finansavimo sąlygų aprašą – remiama veikla: vėjo elektrinių įrangos įsigijimas ir įrengimas. Plungės rajono savivaldybės taryba 2022 m. gruodžio 22 d. sprendimu Nr. T1-258 ,,Dėl pritarimo Plungės rajono savivaldybės teritorijos bendrojo plano keitimo koncepcijos II alternatyvai“ pritarė pasirinktai atsinaujinančių energijos išteklių (AEI) infrastruktūros koncentruotos plėtros strategijai vėjo ir hibridinių elektrinių vystymo arealuose (A ir B) bei pritarė arealų riboms. Žemės sklypai, kuriuos siūlome įtraukti į neprivatizuojamų žemės sklypų sąrašą, patenka į arealus A ir B, ir yra tinkami vėjo elektrinių įrengimui.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nenumatoma.

**3. Kodėl būtina priimti sprendimą, kokių pozityvių rezultatų laukiama.** Priėmus Savivaldybės tarybos sprendimą bus rengiami ir teikiami dokumentai Nacionalinės žemės tarnybai dėl žemės sklypo įtraukimo į neprivatizuojamų žemės sklypų sąrašą.

**4. Lėšų poreikis ir finansavimo šaltiniai.** -

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiamas* | *Nenumatomas* |
| *Viešajam administravimui* | *Teigiamas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamas* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo vyr. specialistė Laura Baumilė